寺區

寺區，戰國時期越國重臣，官拜大夫，輔佐過越王翳、錯枝、無餘等。

寺區喺越國做官嗰陣，越國已經開始衰落。越王朱勾政變，謀殺咗佢阿爺越王不壽，奪取王位，就噉種低之後越國内亂嘅禍根。朱勾死後，佢個仔翳繼位。越國國力一路衰敗，越王翳唯有將都城由琅琊遷返江南嘅吳。喺越王翳晚年，越國國勢進一步惡化，卒之俾自己個仔諸咎殺咗，發動政變。不過政變第二年就俾大夫寺區平定，諸咎被除。越國立錯枝做越王。但錯枝因為越國内亂，之前三個國君越王不壽、翳、諸咎連續被殺，佢驚，走咗去丹地一個山洞度匿埋。寺區就用煙熏，逼佢出來，推舉佢做越王，但錯枝一直努力推避王位。第二年，卿大夫寺區又立無餘做越王。

寺區有一個兄弟，但姓名已無從稽考。無餘十二年，寺區個兄弟殺咗越王無餘，俾無顓成為越王。

戰國人